钦定古今图书集成/明伦汇编/闺媛典/第299卷 > 皇清三十二 > 王尚臣妻刘氏
## 钦定古今图书集成/明伦汇编/闺媛典/第299卷 > 皇清三十二 > 王尚臣妻刘氏

按《蒙阴县志》：“刘氏，王尚臣妻。家贫，早寡，依侄庠生业苦守。业死，依己侄刘汉卿终其身。”

===李赞廷妻杨氏===

按《蒙阴县志》：“杨氏，庠生为栋女，李赞廷妻。为栋死，无子，氏葬之，岁时祭奠必尽哀。己丑，赞廷死于贼，氏年二十八，抚孤守节，历尽艰辛，垂三十年卒。”